**KUTSESTANDARD**

**Puidupingioperaator, tase 3**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Puidupingioperaator, tase 3* | *3* |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Puidupingioperaator on oskustöötaja, kes töötab mööblitööstuse või puidutöötlemise ettevõtetes. Tema töö eesmärgiks on puidust või puidupõhistest materjalidest toorikute ja detailide töötlemine erinevatel üheoperatsioonilistel puidutöötlemise tööpinkidel või mitmeoperatsioonilistel puidutöötlemisseadmetel. Ta tunneb oma töös kasutatavate tööpinkide ja seadmete ehitust ja tööpõhimõtteid, kasutatavate puit- ja puidupõhiste materjalide omadusi ning toodete kvaliteedile kehtestatud nõudeid.Puidupingioperaator, tase 3 juhindub oma töös etteantud tööülesandest ja tehnilisest dokumentatsioonist ning vastutab oma töö kvaliteetse tulemuse eest. Keerulisemate tehnoloogiliste operatsioonide puhul võib ta vajada juhendamist.Puidupingioperaatori tööaeg võib olla vahetustega, töögraafiku alusel. Töötempo võib periooditi olla kiire ja pingeline. Töökeskkond asub siseruumides ja on mürarikas ning puidutolmune. Töökeskkonnaohutuse nõuete eiramine võib põhjustada tööõnnetuse või võimaliku püsiva tervisekahjustuse või kutsehaigestumise. |
| Kommentaarid: |
| **A.2 Tööosad** |
| A.2.1 Puidu ja puidupõhiste materjalide mehaaniline ja lõiketöötlemine tööpinkidel |
| **A.3 Kutsealane ettevalmistus** |
| 3. taseme puidupingioperaatorina töötavad inimesed, kellel on kas erialane kutseharidus või on kutseoskused omandatud praktilise töö ja täienduskoolituse käigus. |
| Kommentaarid: |
| **A.4 Enamlevinud ametinimetused** |
| Puidupingioperaator, puidupingitööline. |
| Kommentaarid: |
| **A.5 Regulatsioonid kutsealal tegutsemiseks** |
| Regulatsioonid kutsealal tegutsemiseks puuduvad. |
| **A.6 Tulevikuoskused** |
| Tulevikuvaates on järjest enam vaja tehnilist mõtlemist ja tootmisprotsessist kui tervikust arusaamist.  |
| Kommentaarid: |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Kutse moodustub üldoskustest ja kohustuslikust kompetentsist. Kutse taotlemisel on nõutavnende mõlema tõendamine. |

|  |
| --- |
| **B.2 Puidupingioperaator, tase 3****üldoskused**  |
| Tegevusnäitajad:1. Tunneb erinevate materjalide liike ja töötlemise viise.
2. Kasutab tööeesmärkide saavutamiseks valdkonnaspetsiifilisi teadmisi (nt tööpinkide konstruktsioonid ja nende tehnoloogilised võimalused, lõikeriistad ja lihvmaterjalid, tehnilise joonestamise alused) ja oskusi.
3. Valmistab kvaliteetseid tooteid, mis vastavad etteantud tehnilisele dokumentatsioonile, pidades kinni tähtaegadest ja tehnoloogiast tulenevast marsruudist.
4. Saab aru tootmisprotsessist tervikuna, mõistab enda rolli ja vastutust selles.
5. Järgib töökeskkonna, töötervishoiu- ja -ohutusnõudeid ning kasutab isikukaitsevahendeid ja ohutuid ning ergonoomilisi töövõtteid.
6. Järgib tuleohutuse, keskkonnaohutuse ja jäätmekäitluse nõudeid.
7. Õnnetusjuhtumi või ohuolukorra puhul tegutseb vastavalt ettenähtud korrale.
8. Tööd tehes analüüsib enda tegevusi ja töös ette tulnud probleeme. Vajadusel korrigeerib oma tegevusi või teeb ettepanekuid töö parendamiseks. On võimeline suhtuma mõistvalt kriitikasse, suudab sellest järeldusi teha ja õppida.
9. On täpne, kasutab oma aega efektiivselt, töötab süsteemselt ja organiseeritult ning järgib etteantud juhiseid ja protseduure.
10. Osaleb meeskonnatöös, jagab teistega kogu vajalikku ja kasulikku informatsiooni ning tegutseb parima ühise tulemuse saavutamise nimel.
11. Kasutab võimalusi enesearendamiseks ning oma oskuste täiendamiseks.
12. Kasutab infotehnoloogilisi vahendeid vastavalt digipädevuste enesehindamise skaala algtasemel kasutaja tasemele (Lisa 1).
 |
| Kommentaarid: |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Puidu ja puidupõhiste materjalide mehaaniline ja lõiketöötlemine puidutöötlemise tööpinkidel** | **EKR tase 3** |
| Tegevusnäitajad: 1. Tutvub tööülesande täitmiseks vajaliku tehnilise dokumentatsiooniga ning veendub, et see on selge ja arusaadav. Vajadusel täpsustab tööülesande sisu.
2. Korraldab etteantud tööülesandest lähtuvalt oma vahetu töökoha, pidades silmas töödeldavate toorikute mõõtusid, kogust ja kvaliteeti ning optimaalset materjalikasutust, samuti töötlemise keerukust ja tööpingi võimalusi.
3. Organiseerib töökohta tehnilisele dokumentatsioonile vastavad toorikud ning detailide ladustamiseks vajaliku transportvahendi (kaubaalus, käru jm). Kontrollib üle töötlemiseks vajalike abimaterjalide (liim, servakant, spoon jm) olemasolu ning nende vastavuse tehnilise dokumentatsiooni nõuetele. Kontrollib üle šabloonide ja rakiste korrasoleku.
4. Kontrollib tööpingi tööorgani (lõikeinstrument, lihvmaterjalid jm), mõõte- ja kaitseseadmete ning jäätmeärastuse süsteemi korrasolekut ja vastavust tehnilisele dokumentatsioonile.
5. Seadistab tööpingi, lähtudes etteantud tööülesandest ja tehnilisest dokumentatsioonist ning kasutades šabloone, rakiseid ja mõõteseadmeid.
6. Valmistab tööpingil mehaanilise töötlemise (koostab spoonisärki, pressib, servapealistab jm) või lõiketöötlemise teel (saeb, hööveldab, puurib, freesib, treib, lihvib jm) toorikuid ja detaile, rakendades ergonoomilisi ja ohutuid töövõtteid.
7. Kontrollib pisteliselt töö käigus detaili vastavust tehnilises dokumentatsioonis antud mõõtudele ja kvaliteedinõuetele, kasutades selleks mõõtevahendeid, kaliibreid, etalondetaile jm.
8. Ladustab detailid neid vigastamata, ohutult ja silmas pidades järgnevat tehnoloogias ettenähtud operatsiooni. Vajadusel puhastab detailid enne ladustamist.
 |
| Kommentaarid: |

**C-osa**

**ÜLDTEAVE JA LISAD**

|  |
| --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** |
| 1. Kutsestandardi tähis kutseregistris
 | Täidab kutseregistri töötaja |
| 1. Kutsestandardi koostajad:
 | Margus Kirotar, Kitman Thulema ASMarek Küünarpuu, AS ArensArvi Lokk, Võrumaa KHKEneli Org, Eesti Mööblitootjate Liit Rene Serg, Haapsalu Uksetehas AS  |
| 1. Kutsestandardi kinnitaja
 |  |
| 1. Kutsenõukogu otsuse number
 |  |
| 1. Kutsenõukogu otsuse kuupäev
 |  |
| 1. Kutsestandard kehtib kuni alates
 |  |
| 1. Kutsestandardi versiooni number
 |  |
| 1. Viide Ametite Klassifikaatorile (ISCO 08)
 |  |
| 1. Viide Euroopa kvalifikatsiooniraamistikule (EQF)
 |  |
| **C.2 Kutsenimetus võõrkeeles** |
| Inglise keeles - Machine operator |
| Vene keeles - Оператор деревообрабатывающего станка |
| **C.3 Lisad** |
| Lisa 1[Digipädevuste enesehindamise skaala](https://www.kutsekoda.ee/wp-content/uploads/2019/04/Digip%C3%A4devuste-enesehindamise-skaala.pdf)Lisa 2 Kutsestandardis kasutatud mõisted |
| Kommentaarid: |